Se traileren til The Gray Man – den hidtil dyreste film fra Netflix

Netflix spytter egenproduktioner ud i et hæsblæsende tempo. Som oftest af varierende kvalitet. At dømme på traileren til det seneste rabalder, så kan The Gray Man formentlig være et kærkomment højdepunkt.

Filmen er instrueret af Russo-brødrene, som også var instruktører på Marvel-filmene om Captain America og ikke mindst Avengers: Endgame, der var en gigantisk succes ved sin premiere tilbage i 2019. Nu har Netflix så hyret dem til at stå bag kameraet til hvad der angiveligt er den dyreste film, de endnu har udgivet. Budgettet estimeres til svimlende 200 millioner dollars. Eller omtrent 1,4 milliarder kroner.

The Gray Man er CIA-agenten Court Gentry (Ryan Gosling) – også kendt som Sierra Six. Han blev plukket fra et statsfængsel og rekrutteret af sin gruppeleder, Donald Fitzroy (Billy Bob Thornton), og var en ekstremt dygtig snigmorder. Men nu er situationen vendt på hovedet; Six er målet, der bliver jagtet verden rundt af Lloyd Hansen (Chris Evans) – en tidligere CIA-kompagnon, som nu vil gøre alt for at stoppe ham. Agent Dani Miranda (Ana de Armas) har hans ryg. Og det får han brug for.

Sådan beskrives handlingen i filmen, der er baseret på bogen af samme navn af forfatteren Mark Greaney. Filmen får premiere den 22. juli på Netflix.

Ana de Armas som Dani Miranda. Netflix © 2022

Ryan Gosling som Six. Netflix © 2022

Chris Evans som Lloyd Hansen. Netflix © 2022

Netflix © 2022

Netflix © 2022

Netflix © 2022

Om The Gray Man kan vende kurven for Netflix, der senest har kæmpet med at fastholde kunderne, må tiden vise. Ifølge de seneste rygter, så vil Netflix allerede i år tilbyde et billigere abonnement, der vil indeholde reklamer.

Se traileren til The Gray Man – den hidtil dyreste film fra Netflix